大河道

大河道係香港荃灣區一條馬路。條路北至西樓角路；南至港鐵荃灣西站隔籬一個迴旋處，其中海壩街至西樓角路一段有大河道北天橋喺上面，橋底就有一個掉頭路，條路全長約1,500米。條路畀沙咀道喺中間分成兩截。

交通黑點 

大河道近荃灣街市街一直都係行人交通黑點，嗰度發生過好多單交通意外，最嚴重一單喺1994年2月12號發生，一男子揸住架自動波私家車，懷疑將油門當咗迫力，失控直衝入大河道行車天橋底行人隧道，撞傷33人，車上一女子同埋肇事司機受傷。

大河道行人天橋 
路政署起緊一條有蓋行人天橋，夾埋現有嘅天橋系統可以連接港鐵荃灣站同埋荃灣西站。2009年動工以唻，工程進度緩慢，原定2012年初啟用，但係路政署檢驗時發現天橋部份接駁位有裂紋，令開張時間遙遙無期。

2012年10月31號，路政署喺網頁指呢條行人天橋「部份構件的連接位有微細裂紋，復修工程及相關測試正在進行中。」，會喺2013年第一季開放。

經過嘅道路
道路從南向北排，加粗嘅係主幹道：
 荃灣路
 海盛路、楊屋道
 沙咀道
 海壩街
 青山公路
 西樓角路

鄰近 
 馬頭壩道
 楊屋道
 荃灣大會堂
 雅麗珊社區服務中心
 消費者委員會

攷

大河道 - Google 地圖

荃灣區街道